Domingo Tejera, bet ganet d'an 22 a viz Gouere 1899 e Montevideo (Uruguay) hag aet da Anaon d'an 30 a viz Mezheven 1969 er memes kêr, a oa ur melldroader etrebroadel uruguayat (difenner e bost dezhañ war an dachenn).\n1919-1932 : Montevideo Wanderers, aet da gampion Primera División de Uruguay e 1931.\nUgent gwech en devoa douget krez La Celeste etre 1922 ha 1932, hep merkañ pal ebet.\n1 Krogadoù a vignoniezh\n2 Copa Premio Honor Uruguayo\n4 Copa Newton\n5 Copa Ministro de Relaciones Exteriores\n7 C'hoarioù Olimpek hañv\n8 Kib vell-droad ar bed\n9 Liamm diavaez\n25 a viz Du 1923 e Montevideo : Uruguay 2-1 Chile,\n16 a viz Mezheven 1929 e Buenos Aires : Uruguay 1-1 Arc'hantina,\n15 a viz Mae 1932 e Buenos Aires : Arc'hantina 2-0 Uruguay.\nCopa Premio Honor Uruguayo[kemmañ | kemmañ ar vammenn]\n10 a viz Du 1922 e Montevideo : Uruguay 1-0 Arc'hantina.\n12 a viz Du 1922 e Montevideo : Uruguay 1-0 Arc'hantina,\n21 a viz Gwengolo 1928 e Montevideo : Uruguay 2-2 Arc'hantina.\n17 a viz Du 1922 e Buenos Aires : Arc'hantina 2-2 Uruguay,\n8 a viz Du1923 en Avellaneda : Arc'hantina 2-3 Uruguay,\n10 a viz Eost 1924 e Buenos Aires : Arc'hantina 0-0 Uruguay.\nKemeret en devoa perzh Domingo Tejera e pevar dalc'h hag aet ar maout gantañ e 1920 hag e 1926 hep c'hoari munutenn ebet e-kerzh ar c'henstrivadegoù !\nEzel e oa eus skipailh Uruguay pa voe renket da drivet e 1922. C'hoariet e voe an holl grogadoù en Estádio das Laranjeiras (Rio de Janeiro (Brazil)) ha sed amañ da-heul ar re en devoa kemeret perzh enne :\n23 a viz Gwengolo : Uruguay 2-0 Chile,\n1añ a viz Here : Brazil 0-0 Uruguay,\n8 a viz Here : Uruguay 1-0 Arc'hantina,\n12 a viz Here : Uruguay 0-1 Paraguay.\nEzel e oa eus skipailh Uruguay pa voe renket da eil e 1927. C'hoariet e voe an holl grogadoù en Estadio Nacional del Perú (Lima) ha sed amañ da-heul ar re en devoa kemeret perzh enne :\n1añ a viz Du : Perou 0-4 Uruguay,\n6 a viz Du : Uruguay 9-0 Bolivia,\n20 a viz Du : Arc'hantina 3-2 Uruguay.\nEzel e oa eus ar skipailh a yeas ar vedalenn aour gantañ da-geñver C'hoarioù Olimpek hañv 1928 (en Amsterdam, Izelvroioù). N'en devoa c'hoariet krogad ebet.\nKrogadoù etrebroadel Domingo Tejera war 11v11\nAdtapet diwar « https://br.wikipedia.org/w/index.php?title=Domingo_Tejera&oldid=1958385 »


Pajenn:Marigo - Buez ar Saent.djvu/104 - Wikimammenn\nPajenn:Marigo - Buez ar Saent.djvu/104\nzerinti a arruas er bloas seiz ha cant goude donediguez hor Salver.\nAn desir en devoa Sant Ignaç da rei da Jesus-Christ ur merq eus e garantez, a reas dezâ souffr gant joa ur maro cruel. Pe seurt merq, va breur ha va c’hoar, hoc’h eus-hu roet da Jesus en ho carantez ? Petra hoc’h eus-hu graet evintàn ? Petra hoc’h eus-hu souffret evintàn?\nJesus en deus en em roet deomp evit gounit hor c’harantez. Ha c’hui a fell deoc’h miritout carantez Jesus ? En em roït ive-oll dezâ. Peguer consolant eo reï e galon, e gorf hac e ene da Jesus ! Ur maestr eo quen douç ha quen liberal ; ur mignon eo quer fidel e peb rancontr, ha fidel bete ar maro ; un Doue eo quer puissant evit hon recompanci en tu-all da guement a oufemp da ober ha da souffr evintàn.\nJesus en deus songet enomp ha labouret evidomp epad e vuez. Greomp hon actionou en intantion da bligeout dezàn, ha rapportomp-y-oll d’e c’hloar ; songeomp alies en deiz ennâ, ha leveromp dezàn, da nebeuta ur veich bemdez gant an oll fervor possubl : Jesus a garantez, roït din ar c’hraç da veva ha da vervel en ho carantez.\nAn eil devez a viz Fevrer.\nPURIFICATION AR VERC’HES VARI,\nHANVET GOUEL MARIA AR CHANDELOUR.\nAr Gouel eus a hirio a gompren daou vister bras : Purification ar Verc’hes sacr, ha presantation Jesus-Christ en Templ.\nEl Lesen ancien ez oa ordrenet d’ar groaguez, gou-\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/104&oldid=134200 »


Lucius Publius Septimius Antonius Geta (189-211) a oa un impalaer roman hag a renas 11 miz en 211.\nMirdi Pouchkin, Moskva\nGeta ha Caracalla\ngant Lawrence Alma-Tadema\nGeta e 198\nMirdi ar Vatikan\n3 Irienn Plautianus\n5 Brezel e Britannia\n6 Goude marv an tad\n7 Goude marv Geta\n8 Roue mojennel Breizh\n9 Liammoù diavarez\nMab e oa da Septimius Severus, a voe anvet da senedour e 172 gant an impalaer Marcus Aurelius, da brokonsul Tarraconense entre 178 ha 180, da gonsul e 190. Dimezet e oa da Paccia Marciana, hogen mervel a reas digantañ. E 187 ec'h addimezas da Julia Domna, arabez eus Siria, a oa bet diouganet dezhi e timezje d'ur roue. Domna a oa merc'h d'un den pinvidik, Julius Basianus, beleg meur Templ an Heol en Emesa. Daou vab o doe : L. Septimius Bassianus "Caracalla" ha Publius Septimius Geta.\nGanet e oa Geta e Roma. Ur breur henañ en doa, Caracalla, met Geta an hini e oa moumoun e vamm rak siouloc'h ha poellekoc'h eget e vreur e oa. Ne oa nemet bloaz etreze, met kaz o doa an eil ouzh egile, rak ne garent ket ar memes traoù : Caracalla a oa sot gant an arme hag ar brezel, Geta a oa troet gant traoù ar spered, ha plijout a rae d'ar Sened. Caracalla a oa feuls ha kriz, ha Geta dous e zoareoù, ha kizidik, petra bennak ma lavar an istorourien ne oa ket gwell e vuhezegezh.\nPlautianus a oa un den uhel ha keneil d'an impalaer Septimius Severus, prefed ar pretordi, keneil Geta er gonsuliezh en 203. Septimius Severus a zimezas e vab henañ Caracalla da verc'h Plautianus. Pa glevas Geta e oa Plautianus oc'h iriennañ evit lazhañ Caracalla ez eas da gelaouiñ tad ha breur : ha setu kaset Plautianus kuit ha muntret war urzh Caracalla en 205, gant asant e dad. Hag enoret Geta gant un delwenn arem war ar forom.\nE 198 e voe anvet e vreur henañ Caracalla da Augustus, evel e dad, da lavarout eo da genimpalaer ; e 209 e voe anvet Geta da Augustus ivez.\nBrezel e BritanniaAozañ\nE 209, pan eas an impalaer Septimius Severus d'ober un dro-vrezel da Enez Vreizh e kemeras e zaou vab gantañ evit o fellaat diouzh plijadurezhioù Roma, ha reiñ tro dezho da anvezout buhez ar soudarded, ha marteze ivez d'o fellaat diouzh fallguzulierien prest da glask gwashaat an enebiezh etrezo, ha da glask skoulmañ gwelloc'h darempredoù dre ar c'henlabour en arme, hag evel-just evit o frientiñ da ren war e lerc'h. En 209 e lezas Geta gant e vamm Julia Domna en Eboracum da c'houarn Britannia Inferior tra ma'z eas gant e vab henañ Caracalla da sinañ un emglev gant pobloù Kaledonia. Pa zistrojont ac'hano ez eas yec'hed an impalaer da fall, ma varvas e deroù 211. Ne oa ket deuet a-benn da lakaat e vibien d'en em glevout. P'edo o vervel edo Caracalla oc'h iriennañ a-enep d'e dad ha d'e vreur. En Enez Vreizh eo e voent anvet da impalaerien o-daou. Hag int da zistreiñ da Roma.\nGoude marv an tadAozañ\nMarv Geta etre divvrec'h e vamm\nJacques Pajou, Staatsgalerie, Stuttgart\nWar o hent da Roma e chomjont pell an eil diouzh egile, hep prejañ a-gevret gwech ebet, na kousket er memes ti.\nKoulskoude e seblantjont en em gavout d'ar c'houlz da rentañ enor d'o zad. Met ren kichen-ha-kichen a oa tra dibosubl. Rannet e oa ar palez e div lodenn ha ne c'houzañve hini ebet anezho gwelout ur servijer d'e vreur en e lodenn-eñ. N'en em welent nemet dirak o mamm, gant un toullad brav a warded armet, gant aon dalc'hmat da vezañ drouklazhet.\nHervez an istorour Herodianus o dije divizet an daou vreur rannañ an impalaeriezh e div hanterenn. Kement-se a voe nac'het gant ar vamm, a felle dezhi derc'hel stad he fried en he sav.\nMet e dibenn 211 e oa troet fall-tre an traoù. Klask a reas Caracalla lazhañ Geta da goulz ar Saturnalia (17 a viz Kerzu), met tro wenn a reas.\nA-benn ar fin e voe ur vodadeg emglev aozet gant ar vamm en he ranndi. Dont a reas Geta hep e warded, evel goulennet gant e vreur, lazhet e voe etre divvrec'h e vamm gant kanturioned..\nCaracalla a yeas da gamp ar warded pretorian da gontañ e oa bet un irienn gant Geta, hag en devoa ranket lazhañ e vreur da saveteiñ e vuhez. Dirak ar Sened e lavaras en devoa graet evel Romulus ha Neron a rankas lazhañ o breudeur (Remus ha Britannicus) evit mad an impalaeriezh. « Zeus », emezañ, « eo an hini nemetañ a zalc'h ar galloud e-touez an doueed, hag ar galloud-se ne ro nemet da un den. »\nNeuze e c'hallas Caracalla ren e-unan.\nGoude marv GetaAozañ\nCaracalla a embannas lezennoù an damnatio memoriae a voe kaset da benn : distrujet e voe an delwennoù d'an impalaer Publius Septimius Geta, teuzet ar pezhioù moneiz ma oa poltredet.\nBerzañ a reas ouzh e vamm dougen kañv d'e vreur, hag en eskemm e roas dezhi galloud war aferioù diabarzh an impalaeriezh, tra ma rae eñ war-du an arme.\nOuzhpenn e reas lazhañ harperien e vreur. Hervez Cassius Dio e voe lazhet 20 000 a dud en abeg da se. En o zouez e oa mab an impalaer Pertinax (126-193, a renas tri miz e 193), ha c'hoar an impalaer Commodus (161-192).\nRoue mojennel BreizhAozañ\nHervez Historia Regum Britanniae ar C'hembread Jafrez Menoe e vije bet anvet Geta da roue al lejionoù e kêr Evrog.\n(la) Antoninus Geta Aeli Spartiani\n↑ (fr) Anne Daguet-Gagey, C. Fuluius Plautianus, hostis publicus, Rome, 205–208 après J.-C. e La « crise » de l'empire romain, de Marc Aurèle à Constantin, Presses de l'université Paris-Sorbonne, 2006 (ISBN 978-2-84050-465-8)\n↑ 2,0 2,1 2,2 ha2,3 Edward Gibbon, The Decline And Fall Of The Roman Empire, The Modern Library, 1932, chap. VI., p. 114\n↑ Herodian, History of the Empire from the death of Marcus, IV., p. 144 (ISBN 978-1-97646-650-2)\nAdtapet diwar « https://br.wikipedia.org/w/index.php?title=Publius_Septimius_Geta&oldid=1972705 »\nDernière modification le 6 Meu 2022, à 07:58


Ar Skipailh – Dispak\nPiv a gaver a-dreñv d'an anv ar Skipailh ? A-wechoù eo tud a skriv ur pennad asambles, gwechoù all, tud ha n'hallont ket reiñ o anv. Atav o toujañ ouzh Karta ar gelaouenn.\nTi-gwilioudiñ Gwengamp n’eo ket savetaet c’hoazh\nNe vo ket serret ti-gwilioudiñ Gwengamp e fin miz Genver, e-giz e oa bet divizet gant Ajañs rannvro ar yec’hed (ARS) warlene. Dibabet en doa Emmanuel Macron mirout anezhañ betek miz Gouere 2020. Met den ne oar resis pezh a […]\n22/01/2019 24/08/2020 Keleier, Kevredigezh / Sokial\n15/11/2018 24/08/2020 Benelouriezh, Taol-imor\n14/11/2018 24/08/2020 Deskadurezh, Keleier, Kevredigezh / Sokial\nDispak omp !\nLaouen-bras omp o kinnig deoc’h ur media nevez e brezhoneg, aozet dindan berramzer gant youl ha startijenn. Reiñ deoc’h peadra da lenn ha da glevout e brezhoneg diwar-benn temoù liesseurt eo pal ar gelaouenn. Hiziv eo aes embann ar pezh […]\n26/09/2018 24/08/2020 Breizh, Keleier\nDaou vloaz zo e oa bet distrujet al lastez-kêr a oa e Calais diwar urzh ar gouarnamant. Betek 10 000 a zivroidi a oa o chom ennañ. Ne vez ket graet anv eus ar pezh a c’hoarvez er mediaoù bras […]\n26/09/2018 24/08/2020 Keleier, Kevredigezh / Sokial


Toullgorferezh - Wikipedia\nAn toullgorferezh(Daveoù a vank) pe piercing (diwar ar saozneg: body piercing) a zo un doare da zaskemm ar gorfadurezh dre toullañ ar c'hroc'hen a-benn staliañ ennañ bravigoù a bep seurt.\nLagadenn gant boullig serret dre waskañ\nE lec'hioù zo e vez toullet gant an dud o c'horf evit abegoù relijiel. E SUA hag e Kornôg Europa avat eo deuet da vezañ ur c'hiz abaoe ar bloavezhioù 1990, deuet eus ar broioù saoznek, ha brudet gant kanerien saoz ha stadunanat zo, tremenet etre daouarn an doullerien-groc'hen, o deus krouet o lec'hienn e SUA, Body Modification E-Zine , da vrudañ o micher, e-giz un arz nevez, gant un istor, mistri, pennoberennoù. Alies e vez gwelet tud a bep seurt toullet o fri, o diskouarn, o abrant hag o zeod, ken paotred ken merc'hed. Graet e vez peurliesañ, a-hervez, evit bravaat ar c'horf dreist-holl.\n5 Roll toulladurioù boutin\n5.1 War an dremm hag er genoù\n5.2 Er c'horf\n5.3 Toulladur organoù genel ar baotred\n5.4 Toulladur organoù genel ar merc'hed\nA-gozh eo bet toullet o c'horf gant an dud e meur a vro hag e meur a sevenadur dre ar bed a-bezh, eus Henegipt betek India ma c'heller gwelet alies maouezed toullet o fri.\nGant an Azteked ivez e veze toullet teod an dud en ul lid relijiel hag en Europa e vez toullet divskouarn ar merc'hed hag ivez muioc'h-mui ar baotred a-gozh.\nKalz mojennoù a vez kontet diwar-benn an toullañ-kroc'hen, evit klask reiñ un diazez istorel dezhañ e broioù ar c'hornôg, met gwall arvarus eo an arguzennoù ha peurvuiañ ne veneger skrid istorel ebet.\nMeur a deknik zo da doullañ ar c'horf, en o zouez implijout ur gontell lemm pe ur skalpel pe c'hoazh un ardivink ispisial, anvet pistolenn a-wechoù, bet ijinet a-ratozh-kaer evit toullañ ar skouarn. Risklus eo implijout seurt ardivinkoù avat evit ober toulloù e lec'hioù all eus ar c'horf, rak diaes int da naetaat da vat.\nPeurliesañ e vez toullet ar c'horf en Europa gant nadozioù toull ha war-lerc'h e vez lakaet ar bravig da dremen dre an toull bet dalc'het digor gant un tamm plastik toull anvet kannula.\nHir pe hiroc'h e c'hell bezañ ar prantad a rank ar c'horf evit yac'haat da vat hervez al lec'h bet toullet. Ouzhpenn-se ranker diwall da derc'hel naet-tre atav al lec'h, rak un c'hloazadenn an hini eo e gwirionez.\nToullañ an teod gant un nadoz doull\nFlip ar skouarn: 2 viz\nBegel: 12 miz\nFronell: 6 miz\nGweuz: 2 viz\nAbrant: 2-4 miz\nTeod: 3-6 sizhun\nBeg ar vronn: 10-12 miz\nUr wech pareet da vat e c'hell an den kemmañ ar bravig pe lemel anezhañ evit prantadoù berr mar bez ezhomm.\nToullañ, tennañ ha kleizennañ.\nEvel n'eus forzh peseurt teknik ma vez torret ar c'hroc'hen e sav riskloù a bep seurt, evel, da skouer, kleñvedoù red. Bremañ avat ec'h eo izel-tre seurt riskloù pa vez toullet ar c'horf gant tud a vicher ha pa diwaller da derc'hel ar c'hloazadenn naet-tre.\nPosupl eo ivez e zeufe un allergiezh diwar ar metaloù implijet evit ar bravigoù, dreist-holl an nikel, met bremañ ez eus meur a danvez a c'heller implijout en o lec'h.\nRet eo diwall ivez rak skeiñ warne evit mirout eus an traoma hag a c'hell sevel gwall aezet diwarne pa vezont fresk dreist-holl.\nRoll toulladurioù boutinAozañ\nWar an dremm hag er genoùAozañ\nEtre an daoulagad\nFri ha fronelloù\nDindan an teod (frenom an teod)\nKroc'henn ar c'horzailhenn a-raok (piercing madison)\nKilpenn (toulladur war c'horre)\nToulladur organoù genel ar baotredAozañ\nA-dreuz ar vezenn (ampallang)\nA-dreuz ar vezenn o tremen dre ar san droazh (apadravya)\nE kroc'hen ar gousac'h (hafada)\nA-dreuz korf ar c'halc'h\nDaou piercing priñs albert stag an eil ouzh egile (beg-hir)\nTro-dro d'ar vezenn (dydoe)\nA-dreuz ar frenom\nMeur a doulladur lakaet an eil war-lerc'h egile er frenom (skalier)\nEtre ar fraezh hag ar gousac'h pe ar gouhin (guiche)\nA-dreuz ar frenom hag ivez tre war ar c'halc'h (lorum)\nA-dreuz ar san droazh dre un toull er frenom (priñs albert)\nE kroc'hen an askorn kaezour\nA-dreuz ar gousac'h\nToulladur organoù genel ar merc'hedAozañ\nE kroc'hen an askorn kaezour a-is da muzelloù ar c'hourzh\nE mezenn an ellig\nEn diweuz (fourchette)\nDon e korf ar ellig (isabella piercing)\nE mezenn an ellig + kristina (nefertiti)\nDre un toull er san droazh betek ar gouhin (priñsez albertina)\nKrigi ouzh ar c'hein.\nLod a lak toullañ o c'hein\nBodyMod.org - Kumuniezh war-linenn ha skeudennoù\nBody Modification E-Zine Lec'hienn dispar ha klok-tre\nAdtapet diwar « https://br.wikipedia.org/w/index.php?title=Toullgorferezh&oldid=1883185 »\nDernière modification le 14 Eos 2020, à 07:18\nKemmoù diwezhañ degaset d'ar bajenn-mañ d'an 14 Eos 2020, da 07:18.


SKOL AN EMSAV ER MIKRO #8 – Komz brezhoneg e Roazhon gant Ninóg ha Stéphanie – Radio Naoned\nSKOL AN EMSAV ER MIKRO #7 – Implij ar brezhoneg goude bezañ bet e Diwan gant Henri ha Marie-Claire Stajidi ha stajiadezed Roazhon o deus kemeret perzh ar bloaz-mañ er c’henlabour etre Radio Naoned ha Skol an Emsav. An disoc’h ? Teir abadenn savet...\nTARZH AN NOZ – Yaou 09/12/2021 – Atersadenn Nola Dryburgh hag Annaig Le Naou, jubennourezed e yezh ar sinoù da geñver ar sizhunvezh gouestlet d’an dud nammet e Roazhon. – Ar...\nTARZH AN NOZ – Meurzh 04/01/2022 – Atersadenn Fañch an Henaff da geñver al levr «Plougoñ, ur stourm e penn ar bed ». – Ar gronikenn Desaver buzhug. – Gweladenn heñchet e...


Kufuor e 2008\nJohn Agyekum Kufuor (ganet d'an 8 a viz Kerzu 1938 e Kumasi) zo ur politikour, bet prezidant Ghana.\nKufuor a lakaas e anv en un dilennadeg prezidantel evit ar wech kentañ e 1996 ma voe trec'het gant Jerry Rawlings. En dilennadeg da heul e teuas a-benn da c'hounit a-enep John Atta-Mills, besprezidant Rawlings, gant 56.9% eus ar mouezhioù. Addilennet e voe e 2004 ha trec'hiñ evel-se Atta-Mills un eil gwech.\nAdtapet diwar « https://br.wikipedia.org/w/index.php?title=John_Kufuor&oldid=1459016 »\nKemmoù diwezhañ degaset d'ar bajenn-mañ d'an 4 Ebr 2013, da 02:11.


Charlotte Helene von Schindel - Wikipedia\nCharlotte Helene von Schindel (1690–1752) a oa un itron danat a renk uhel, dimezell a enor, ha serc'h d'ar roue Frederik IV.\nCharlotte Helene a oa dimezell a enor, Elisabeth Helene von Vieregg, pried morganatek ar roue Frederik IV, dre zivwregiezh. E 1704 a vat e varvas Elisabeth Helene, ha Charlotte Helene a gemeras he lec'h e gwele ar roue. E 1710 he doe ur verc'h, a varvas prestik goude .\nGant ar roue Frederik e voe anvet da gontez Frederiksholm. E 1711 avat e echuas o darempred. Krog e oa Frederik d'ober war-dro Anne Sophie Reventlow, ha Charlotte Helene he doe ur bugel gant E.G. Bülow, a voe aotreet da zimeziñ dezhi en 1716.\nAdtapet diwar « https://br.wikipedia.org/w/index.php?title=Charlotte_Helene_von_Schindel&oldid=1497426 »\nDernière modification le 5 Ebr 2013, à 18:09\nKemmoù diwezhañ degaset d'ar bajenn-mañ d'an 5 Ebr 2013, da 18:09.


mar - Wikeriadur\nGwelet ivez : mar-\n(Anv-kadarn 1) : Da geñveriañ gant ar c'herneveureg mar, memes ster. Dont a rafent o-daou eus ur ger keltiek *mar-o-s « mar, arvar, nec'h ». Sellet ouzh an henc'hresianeg μέρ-ιμνα « nec'h » hep kevatal anavezet ebet.\n(Anv-kadarn 2) : (1732) → Etimologiezh da glokaat (Ouzhpennañ) .\nStagell isurzhiañ, hini ar martezeañ; implijet e vez dirak ur verb displeget hep kemmadur.\nMar plij ganeoc'h e selaoufet\nUr son a zo nevez savet.\nPetra nevez 'c'hoarvez din-me,\nNa mar gwad ma fri ken beure ?— (Fañch an Uhel, Soniou Breiz-Izel 1, Pariz, 1890, 1971, p. 216.)\nMar gwelan al laer ne vankin ket warnañ. KAB 1/15\nSiwazh dezhañ, mar ne veuze ket c'hoazh, neuñviñ ne rae ket kennebeut : pailhokat dour ne lavaran ket ha... pellaat diouzh an douar kalet ! — (Jakez Konan, Lannevern e kañv ha danevelloù all, Al Liamm, 1980, p. 58.)\ndirak ar verb karout : mar karan, mar karez (ha mar kerez) , mar kar, mar karomp, mar karit (ha mar karet, mar kirit), mar karont, mar karer, ... mar karjen, mar karjes, mar karje, mar karjent .\ndirak ar verb gallout : mar gallan ... mar gall ... mar gellje, mar gelljent\ndirak ar verb ober : mar gran, mar grez, mar gra, mar greomp, mar grit, mar greont, mar greer; mar graen ...\ndirak ar verb gouzout : mar gouzon , mar gouzout, mar goar ... mar gouzoc'h , ... ; ... mar gouien, mar gouies, mar gouie, mar gouiemp, mar gouiec'h, mar gouient ; mar goufen, mar goufes, mar goufe, ...\nMar deus ul loen ganin karet, Sur eo « Sibel » va c’hazeg.\nmar don, mar dout, mar deo, mar domp, mar doc'h, mar dint\nmar bezan, mar bezez, mar bez... mar bezont\nmar dan, mar dez, mar da, mar deomp, mar dit, mar deont, ... mar daje\nmard, mar d-, marg, mar g-.\nmarteze (mar + treiñ + se)\nesperanteg : se (eo)\ngalleg : si (fr)\nkembraeg : os (cy)\nsaozneg : if (en)\nmar /Distagadur ?/\nN'eus na mar na kistion, E oa dogan ar C'hampion, ... — (Fañch an Uhel, Kontadennoù ar Bobl/3, Al Liamm, 1988, p. 199.)\nhep ket a var\nhep mar na marteze\nN'eus na mar na marteze en deus tri zroad an trebez\nalamaneg : Zeifel (de)\nesperanteg : doubo (eo)\ngalleg : doute (fr)\nsaozneg : doubt (en)\nMarenn (Sorbus domestica)\nmar /ˈmɑːr/ strollder (unanderenn marenn)\nGwez o anv spesad Sorbus domestica, dezho ur rusk gell-orañjez, delioù dibad stuc'het ha bleunioù gwenn. Ar per-mar eo anv o frouezh.\nalamaneg : Speierling (de)\nesperanteg : doma sorpujo (eo)\ngalleg : cormier (fr) , sorbier domestique (fr)\nkroateg : oskoruša (hr)\nlatin : Sorbus domestica (la)\nnederlandeg : peervormige lijsterbes (nl)\nportugaleg : sorva (pt) , sorveira (pt)\nsaozneg : service tree (en)\nspagnoleg : serbal común (es)\ntchekeg : jeřáb oskeruše (cs)\n : Lexique Étymologique des termes les plus usuels du Breton Moderne.\n : Geriadur istorel ar brezhoneg.\n : Perak ne rafen ket ?, 1976, in Oberenn glok Anjela Duval.\no Mar Blanco\nAdtapet diwar « https://br.wiktionary.org/w/index.php?title=mar&oldid=289151 »\nDernière modification le 4 Du 2019, à 12:56\nKemmoù diwezhañ degaset d'ar bajenn-mañ d'an 4 Du 2019, da 12:56.


blogyann: En em ober diouzh ar c'hemm\n« Petra eo deut Divi ha Salaun da vezañ ? | Accueil | eus an Aveyron »\nEn em ober diouzh ar c'hemm\nGwelet un abadenn TV diwar-benn sevenadurioù aet da get.\nAnv a oa eus ur bobl a veve war-dro an Arizona pe vMeksik-Nevez a-raok Kristof Kolombus. Berzh a rae evel ma tiskouez rivinoù he c'heriadennoù. Klask a ra an henonourien gouzout petra a oa deut da vezañ. Kantvedadoù peoc'h a oa bet ganti. Hag a-greiz-holl roudoù freuz ha reuz. War a seblant ez eus bet debriñ-tud zoken. Studiet en deus un henoniour an temz-amzer a oa er mare-se. Kavet ez eus bet gantañ e oa deuet ar sec'hor war ar vro.\nStudiet ivez gant an henoniour-se tonkad ur bobl-gozh a veve, war a gredan, e Perou (pe Chili ?), war ar blaenenn a astenn etre an aod hag ar menez. Klasket eo penn gant ar savadurioù braz a chom o roudoù war an douar. El Niño an hini a vefe an abeg. Abalamour dezhañ e oa kemm-digemm an amzer. Setu klasket sikour ar relijion a-benn kaout un amzer a-feson. Aozet lidoù war un ton braz. Savet temploù dellezek anezho. Emichañs en doa desket ar veleien rakwelet doareoù disuit El Niño tamm pe damm. Betek ur mare ma oa bet re ziaes. Kollet fiziañs neuze en o relijion gant an dud. Aet da get o sevenadur.\nUr pennad a zivout ar Mayaed a oa ivez. Met 'm eus ket bet amzer da sellet outañ en e bezh. Intereset on bet gant pezh a lavare un henoniourez. Boaz omp da grediñ e ya ar bobl hag ar sevenadur da get war un dro, emezi. N'eo ket gwir. Chom a ra an dud. Ret dezho en em ober diouzh an doareoù nevez, ar gwellañ ma c'hallont.\nA wechoù e tro an traoù da vat. Da skouer e broioù ar sav-heol er 13vet kantved a-raok JK. Eno e oa diazezet an armerzh war an eskemm etre pobloù ar menez a save loened ha pobloù an aod a rae kenwerzh hag a laboure an douar. Deuet ur mare ma oa Bro Ejipt o vont war c'hlanaat. Digarez da bobloù eus ar mor, kevrinus o orin, da gas an dispac'h e broioù an aod. Freuzet an eskemmoù. Ret da dud ar menez stagañ gant al labour-douar. Sed-aze orin Izrael hervez meno an henoniour zo anv anezhañ em fennad diwar-benn ar Bibl.\n22/01/2006 dans cheñchamant a deu er bed | Lien permanent


Eil sizunvez amzer Fask (B) - Le Diocèse de Quimper et Léon\nAccueil - Eil sizunvez amzer Fask (B)\nEil sizunvez amzer Fask (B)\nEuz an 11 d’ar 17 a viz Ebrel 2021\nEil sul Fask, Sul an Drugarez\nYn 20, 19-31 (ABC)\nGoude maro Jezuz e oa,19 d’an deiz kenta euz ar zizun, diouz an abardaez. Prennet e oa bet gand an diskibien doriou an ti ma oant ennañ, gand aon rag ar Juzevien.\nDond a reas Jezuz, hag e oa aze en e-zav en o-zouez.\n20 Goude ar homzou-ze, e tiskouezas dezo e zaouarn hag e gostez. O weled an Aotrou, e oe laouen-braz an diskibien.\n21 A-nevez, e lavaras Jezuz dezo :\n— « Ar peoh ra vezo ganeoh ! Evel m’e-neus va Zad kaset ahanon, e kasan-me ahanoh d’am zro ».\n22 Distaget gantañ ar homzou-ze, e c’hwezas warno, hag e lavaras :\n— « Resevit ar Spered-Santel. 23 Ar re ho-po pardonet o fehejou dezo, e vint pardonet dezo ; hag ar re ho-po dalhet o fehejou outo, e vint dalhet ».\n24 Tomaz a-vad, unan euz an Daouzeg, lesanvet Didim (da lavared eo : gevell), ne oa ket ganto, pa oa deuet Jezuz.\n25 Lavared a reas an diskibien all dezañ :\nMed respont a reas Tomaz dezo :\n— « Ma ne welan ket merk an tachou en e zaouarn, ma ne lakan ket va biz e toullou an tachou, ma ne lakan ket va dorn en e gostez, nann, ne gredin ket ! ».\n26 Eizteiz goude-ze, e oa adarre an diskibien en ti, hag e oa Tomaz asamblez ganto. Degouezoud a reas Jezuz, daoust d’an doriou beza prennet, hag e oa aze en o-zouez. Lavared a reas :\n— « Ar peoh ra vezo ganeoh ! ».\n27 Da houde e lavaras da Domaz :\n— « Lak da viz amañ, ha gwél va daouarn ; tosta da zorn, ha lak anezañ em hostez : paouez da veza diskredig, bez dén a feiz ».\n28 — « Va Aotrou ha va Doue ! » eme Tomaz dezañ.\n29 Lavared a reas Jezuz dezañ :\n— « Abalamour m’az-peus gwelet ahanon, e kredez. Eüruz ar re a gred, hep beza gwelet ».\n30 Stank eo ar zînou all bet greet gand Jezuz dirag e ziskibien, ha n’int ket bet skrivet el leor-mañ. 31 Med skrivet eo bet ar re-mañ, deoh-c’hwi da gredi eo Jezuz ar Hrist, Mab Doue, hag e-sèr kredi, kaoud ar vuhez en e ano.\nYn 3, 1-8\n1 E-touez ar Farizianed e oa eun dén, Nikodem e ano, unan euz Pennou-Braz ar Juzevien.\n2 Dond a reas da gaoud Jezuz, e-pad an noz, hag e lavaras dezañ :\n— « Mestr, gouzoud a ouezom ez oh deuet a-berz Doue da gelenn an dud, rag dén e-béd ne hell ober ar zînou a rez-te, ma ne vez ket Doue gantañ ».\n3 Respont a reas Jezuz dezañ :\n— « E gwirionez, e gwirionez, e lavaran dit : dén, ma ne vez ket ganet a-nevez, ne hell gweled Rouantèlèz Doue ».\n4 Respont a reas Nikodem dezañ :\n— « Penaoz e hell eun dén beza ganet pa vez eet koz ? Daoust ha mond a hell adarre e kov e vamm ha beza ganet a-nevez ?\n5 Respont a reas Jezuz :\n— « E gwirionez, e gwirionez, e lavaran dit : ne hell dén mond tre e Rouantèlèz Doue, ma ne vez ket ganet euz an dour hag euz ar Spered.\n« 6 Kement a zo bet ganet diwar an natur-dén n’eo nemed natur-dén, ha kement a zo bet ganet euz ar Spered a zo spered. 7 Ne d-a ket da veza souezet ma ’m-eus lavaret dit : « Red eo deoh beza ganet a-nevez ».\n8 « C’hweza a ra an avel en tu ma kar : kleved a rez he mouez, med ne ouezez ket nag euz peleh e teu, na da beleh ez a. Evel-se ema kont gand kement dén a zo ganet euz ar Spered ».\nYn 3, 7-15\nLavared a ree Jezuz da Nikodem :\n7 Ne d-a ket da veza souezet ma ’m-eus lavaret dit : « Red eo deoh beza ganet a-nevez ».\n9 Lavared a reas Nikodem d’e dro :\n— « Penaoz e hell kement-se c’hoarvezoud ?\n10 Respont a reas Jezuz dezañ :\n— « Mestr-kelenner out en Izrael, ha n’ouzout ket an traou-ze ? 11 E gwirionez, e gwirionez, e lavaran dit : Komz a reom euz ar péz a ouzom ; rei a reom testeni euz ar péz on-eus gwelet ; ha ne zegemerit ket on testeni. 12 Ma ne gredit ket pa gomzan ouzoh euz traou an douar, penaoz e kredot pa gomzin ouzoh euz traou an Neñv ? 13 Rag dén n’eo savet d’an Neñv, nemed an hini a zo diskennet euz an Neñv, Mab an Dén.\n14 « Evel ma oe savet en uhel an naer arem gand Moïzez, en dezert, evel-se ive e rañko Mab an Dén beza savet en uhel, 15 evid m’e-no drezañ ar vuhez peurbaduz kement hini a gréd ennañ ».\nYn 3, 16-21\nDerhel a ree Jezuz da gomz ouz Nikodem :\n17 « Rag Doue e-neus kaset e Vab er béd, n’eo ket evid barn ar béd, med evid ma vo salvet ar béd drezañ. 18 An neb a gréd ennañ n’eo ket barnet ; an neb ne gréd ket ennañ a zo dija barnet, peogwir n’e-neus ket kredet en ano Mab unganet Doue.\n19 « Ha setu ar Varnedigez : deuet eo ar sklêrijenn er béd, hag an dud o-deus kavet gwelloh an deñvalijenn kentoh eged ar sklêrijenn, abalamour ma oa fall o oberou.\n20 Rag kement hini a ra an droug e-neus kas ouz ar sklêrijenn : ne zeu ket er sklêrijenn, gand aon na vefe diskuliet e oberou. 21 Med an hini a ra ar wirionez, a zeu er sklêrijenn, evid ma vo anad ez eo e oberou greet e Doue ».\nYn 3, 31-36\nHag e lavare Yann-Vadezour :\n31 « An hini a zeu euz an Neh a zo a-uz d’an oll. An hini a zeu euz an douar e-neus da weled gand an douar, hag e komz euz traou an douar. An hini a zeu euz an Neñv a zo a-uz d’an oll ; 32 rei a ra testeni euz ar péz e-neus gwelet ha klevet, med ne ro dén digemer d’e desteni. 33 Med an hini a zigemer e desteni a embann ez eo Doue ar gwirionez.\n34 Evid gwir, an hini a zo bel kaset gand Doue a lavar komzou Doue, abalamour ma ro Doue dezañ ar Spered hep konta.\n35 Karet eo ar Mab gand an Tad, ha e laka pep tra etre e zaouarn.\n36 An hini a gréd er Mab ema ar vuhez peurbaduz ennañ ; an hini na gréd ket er Mab ne welo ket ar vuhez ; med chom a ra kounnar Doue warnañ ».\nYn 6, 1-15\n1 Eet e oa Jezuz en tu all da vor Galilea, anvet ive : lenn Tiberiad.\n2 War e lerh e teue e-leiz a dud, abalamour ma oa bet gwelet ganto ar zînou a ree war an dud klañv.\n3 Sevel a reas Jezuz war ar menez, hag eh azezas eno, e ziskibien asamblez gantañ. 4 Tost a-vad, e oa ar Pask, gouel ar Juzevien. 5 Savet gantañ e zaoulagad, e welas Jezuz tud e-leiz o tond war-zu ennañ. Lavared a reas da Filip :\n— « E peleh e hellfem prena bara evid rei dezo da zebri ? »\n6 Komz a ree evel-se evid lakaad anezañ nehet, rag gouzoud a ouie mad-eñ petra e oa o vond da ober.\n— « Yalhad daou-hant deveziad labour ne vefe ket a-walh evid rei eun tammig bennag a vara da bep hini ».\n8 Unan euz an diskibien, Andre, breur da Zimon-Pèr, a lavaras da Jezuz :\n9 — « Bez’ ez eus amañ eur paotrig, pemp baraenn heiz ha daou besk gantañ. Med petra eo an dra-ze evid kement a dud ? »\n— « Lakait an dud da azeza ».\nFounnuz e oa ar yeot en dachenn-ze. Azeza a rejont eta ; war-dro pemp mil gwaz a oa anezo.\n11 Neuze e kemeras Jezuz ar baraennou, ha goude beza lavaret ar bedenn a drugarez, e roas anezo d’an dud a oa azezet eno. Rei a reas pesked dezo ive, kement ha ma karent.\n12 P’o-doa bet o gwalh, e lavaras Jezuz d’e ziskibien :\n— « Dastumit an tammou chomet en dilerh, ma ne ’z aio netra da goll ».\n13 Dastum a rejont anezo, ha karga daouzeg panerad gand tammou ar pemp baraenn heiz chomet a zilerh an dud o-doa drebet.\n14 O weled ar zîn bet greet gand Jezuz, e lavaras an dud :\n— « Hemañ eo, e gwironez, ar profet a zo da zond er béd ».\n15 Med gouzoud a ouie Jezuz e oant o tond da dapoud krog ennañ evid lakaad anezañ da veza o roue. Neuze, en em dennas e-unan-penn, war ar menez.\nYn 6, 16-21\nBez’ e oa goude burzud ar bara kresket.\n16 Deuet an abardaez, e tiskennas diskibien Jezuz beteg ar mor. 17 Sevel a rejont en eur vag evid mond da Gafarnaom, en tu all d’ar mor. Deuet e oa dija an noz, ha ne oa ket deuet Jezuz c’hoaz beteg e ziskibien. 18 Kreñv-kenañ e c’hweze an avel, ha rust e oa ar mor. 19 Roeñvet o-doa an diskibien war hed pemp stad warn ugent pe dregont (da lavared eo : eur pemp kilometrad bennag), pa weljont Jezuz o vale war ar mor hag o tostaad ouz ar vag. Neuze e krogas aon enno.\n20 Lavared a reas Jezuz dezo :\n— « Me eo, n’ho pet ket aon ken ! »\n21 O vond da gemer anezañ er vag e oant, med kerkent e oe digouezet ar vag d’an douar, el leh ma oant o vond.


Algues vertes échouées sur la plage du Valais à Saint-Brieuc (printemps 2017) © Radio France - Johan Moison\nDiffusion du lundi 29 avril 2019 Durée : 10min\nCe soir dans en breton on parle algues vertes, langue galloise et chanson ! Kalz a vezhin glas a vo war hon aodoù ar bloaz-mañ adarre. Klask a rimp kompren perak. Skrivañ pozioù diwar tonioù brudet, setu 'pezh 'zo kinniget ober e Montroulez. Ar ganerez Marthe Vassallo a zispleg pelloc’h deomp.\nDistro eo ar bezhin glas war aodoù Breizh\nHa da-skouer e bae Sant Brieg. Krog emeur da zastum anezho. Embannet zo bet hiziv gant ar prefeti rannvro e vo kalzig diouto ar bloaz-mañ e bae Sant Brieg met ivez er Forest Fouesn.\nErwan ar Gall a zo kelenner hag enklasker war ar bezhin en IUEM, skol uhel ar mor e Plouzane. Displegañ a ra deomp endro perak ez eus kement a vezhin glas war aodoù Breizh.\nSkrivañ pozioù diwar tonioù brudet\nSetu 'pezh 'zo kinniget ober e Montroulez e miz Mae. Ijinañ pozioù diwar-benn, lakomp, luskad ar jiletennoù melen ha kanañ anezho war don "Tuchenn Mikael". Ijinañ 'rit ? Alexandre Ledan en oa graet kemend all e tro kreiz an 19vet kantved. Awenet eo bet Marthe Vassallo ha daou arzour all diwar labour an aotroù Ledan. Ar ganerez a gont hiroc’h deomp er c’heleier-mañ.\nPe mod kelenn brezhoneg pe kembraeg d'an dud deuet ?\nC'hwerc'h ezel eus ar greizenn stummañ war ar brezhoneg Mervent o deus kaset un nebeut devezhioù e Kembre e-pad ar vakañsoù paseet evit dizoleiñ stad ar yezh du-se hag eskemm diwar-benn o zoareoù da gelenn Kembraeg evit an dud deuet. Joan Bizien a oa d'o heul, he reportaj a glevimp.\nDiffusion le jeudi 23 mai 2019 de 19:00 à 19:05\nIls sont fous ces Bretons Michel imagine un poisson-poubelle qui avale les déchets\nEnviron 250 jeunes défilent pour le climat à Reims\nCondamné à 30 000 euros d'amende, un livreur détournait le fuel de ses clients\nFusillade de la cité Astruc: un suspect de 16 ans interpellé\nA Reims, France Bleu Champagne-Ardenne inspire des graffeurs !\n"Les jeunes donnent une leçon de morale aux aînés" : Une lycéenne niçoise se mobilise pour la planète\nA Châtenois dans les Vosges, la parapharmacie où le chanvre est roi


Pajenn:Herri - Skrituriou sakr - Exod, 1861.djvu/143 - Wikimammenn\nPajenn:Herri - Skrituriou sakr - Exod, 1861.djvu/143\n32. Pe ma n’her grit ket, effacit ac’hanoun divar al leor hoc’h euz skivet.\n33. Ann Aotrou a respontaz d’ezhan : Ann hini en devezo pec’het em enep, hennez a effacinn divar va leor.\n34. Evid-hoc’h-hu, it, ha kasit ar bobl-ma d’al leac’h am euz lavaret d’ehoc’h. Va Eal a gherzo araoz-hoc’h. Hoghen, da zeiz ar venjanz, me visito ar pec’hed-ma ho deuz great.\n35. Ann Aotrou a skoaz eta ar bobl, dre ma en doa sakrifiet d’al leue en doa great Aaron.\nNag a draou mad ma zonjal enn-ho, a zeu e spered ann den goude beza lennet ar pennad-ma ! Da ghenta peghen edro, peghen berboellik eo ar bobl, ha peghen nebeut ez euz da gouenta var-n-ezhan. Guelet en deuz burzudou ar re vrasa, great gant Doue enn he andret ; prometet en deuz nevez-so d’ann Holl C’halloudek n’en divije ken Doue nemet-han, ha sellit petra zo c’hoarvezet. Guelet ho deuz ann Ejipsianed oc’h adori ann ejen Apis, hag e c’houlennont eul leue evit ober ho Doue anezhan. Na gountit ket eta var ho nerz hoc’h-unan, mes pedit Doue alies da greski ho feiz, ha d’ho kenderc’hel enn he zoujanz.\nGoude beza guelet droughiez ar bobl, en em estlammit var vadelez Moïzes hag var he garantez evit he vobl. O va Doue, emez-han, pardonnit d’ezho, pe effacit va hano divar ho leor a vuez ! netra na harz ouz eur beden evelse. Doue a espern ar bobl evit neuze da vihana ; koulskoude rei a ra eur ghentel spountuz, o lakât d’ar maro var ar plas, tri mill\nAdtapet diwar « https://br.wikisource.org/w/index.php?title=Pajenn:Herri_-_Skrituriou_sakr_-_Exod,_1861.djvu/143&oldid=114999 »\nKemmoù diwezhañ degaset d'ar bajenn-mañ d'an 6 Ebr 2018, da 16:38.


Naonegezh Vras Iwerzhon - Wikipedia\nNaonegezh Vras Iwerzhon\nNaonegezh Vras Iwerzhon, pe An Gorta Mór [anˠ ˈɡɔɾˠt̪ˠə ˈmˠoːɾˠ] en iwerzhoneg ("An Naonegezh Veur"), The Great Hunger e saozneg, zo ur marevezh eus Istor Iwerzhon, etre 1845 ha 1849, ma renas an naonegezh er vro.\nE kornôg ha kreisteiz ar vro dreist-holl, ar c'hornadoù gouezelekañ, e voe an naonegezh en he gwashañ, hag en amzer-se e veze lavaret An Drochshaol, "an droukvuhez". Ar bloaz gwashañ a voe e 1847, anavezet evel Black '47. Er c'heid-amzer-se e varvas ur milion a dud, hag ur milion ivez a zivroas, ma voe kollet etre 20% ha 25% a dud.\nLivadur e Whiterock, Béal Feirste\nAnvet eo ar marevezh ivez the Irish Potato Famine, dreist-holl e-maez Iwerzhon. En amzer-se e oa taget ar patatez gant un amprevan anvet Phytophthora infestans.\nAdtapet diwar « https://br.wikipedia.org/w/index.php?title=Naonegezh_Vras_Iwerzhon&oldid=1862820 »\nDernière modification le 8 Gen 2020, à 17:17\nKemmoù diwezhañ degaset d'ar bajenn-mañ d'an 8 Gen 2020, da 17:17.


Sir James Chadwick, bet ganet d'an 20 a viz Here 1891 e Bollington (Cheshire, Bro-Saoz) hag aet da Anaon d'ar 24 a viz Gouere 1974 e Cambridge (Cambridgeshire, Bro-Saoz), a oa ur fizikour saoz.\nAnavezet-mat eo evit bezañ kavet an neutronenn e 1932, unan e-touez rannigoù an atomenn, da-heul un taol-arnod m'en devoa bombezet atom beriliom gant ur skinad alfa o tont eus atom poloniom. En abeg d'ar gavadenn bouezus-se e voe tapet Priz Nobel ar Fizik gantañ e 1935.\nE varregezhioù war an danvez a reas dezhañ kemer perzh er Raktres Manhattan adalek 1943 : e Los Alamos National Laboratory e labouras war ar skiriañ nukleel ha, gant se, krouidigezh ar vombezenn atomek.\nLakaet e voe da Knight Bachelor gant ar roue Jorj VI d'an 13 a viz Du 1945, ar pezh a aotreas James Chadwick d'ober gant an titl a "Sir" a-raok e anv.\n↑ Hep bezañ gouest da gompren na da zisplegañ an anadenn e oa bet kavet an neutronenn gant Frédéric hag Irène Joliot-Curie un nebeud sizhunvezhioù kent...\nAdtapet diwar « https://br.wikipedia.org/w/index.php?title=James_Chadwick&oldid=1598062 »\nDernière modification le 28 Her 2014, à 16:46\nKemmoù diwezhañ degaset d'ar bajenn-mañ d'an 28 Her 2014, da 16:46.


Asgard (hennorseg : Ásgarðr; "Gorzh an Æsir") zo unan eus an nav bed disheñvel er mitologiezh norzhek. Bro pe kêrbenn bennañ doueed Skandinavia an hini eo. Gronnet eo, hervez Gylfaginning, gant ur vur diechu a vije bet savet gant ur ramz eus meuriad an Hrimthured gant sikour e varc'h Svadilfari. Emañ Valhalla e-barzh Asgard. Odin hag e wreg, Frigg, eo renerien Asgard.\n1 Savidigezh Ásgard\n2 Ar mammennoù\n2.1 An Edda e gwerzennoù\n2.2 An Edda e komz-plaen\nSavidigezh Ásgard[kemmañ | kemmañ ar vammenn]\nAn onnenn Yggdrasil\nSavet e oa Asgard gant mibien Borr, Odin, Vili ha Ve, goude bezañ krouet an dud. Savet e oa e vogerioù diwezhatoc'h avat gant ur ramz deuet d'en em ginnnig d'ober al labour dindan stumm ul labourer (smiðr).\nIdavoll (Iðavöllr : "kompezenn oc'h adc'henel) eo anv ar gompezenn ma ma tiazezas Odin ha ma choazas 12 Aesir all da ren gantañ. Sevel a reas an doueed temploù ha govelioù enni. Labourat a rejont ar metal ha sevel binviji. C'hoari a raent en o zier war tablezennoù aour met ne ouier ket da beseurt c'hoari. Goude Ragnarök, hervez ar mojennoù kozh, e tistroio an azed da Idavoll, ma oa Asgard gwezhall :\n"Eno ivez e teuio mibien Thor, Modi ha Magni, a vo perc'henn war Mjöllnir. Eno ivez ez aio Baldr et Hodr, o tont eus Hel. Holl a-gevret e azezint hag e tivizint : komz a raint eus o c'hevrinoù kozh hag eus an holl zarvoudoù a c'hoarvezas gwezhall, eus naer Midgard hag eus ar bleiz Fenrir. Kavout a raint er geot an tablezennoù aour a oa bet implijet gant an Azed.\nAr mammennoù[kemmañ | kemmañ ar vammenn]\nEn Edda e komz plaen, Gylfi, roue Sveden a-raok ma erruas an Æsir dindan Odin, a veaj betek Asgard. Sevel a ra goulennoù gant an tri den diskouezet er skeudenn diwar-benn an Æsir hag a chom souezhet ha boemet ouzh o selaou. An tri den o deus pep a lagad hepken, evel Odin. Unan eus e berzhioù zo e c'hall lakaat ar pezh zo gaou da dremen evit ar wirionez. Dornskrid eus Island, XVIIIvet kantved.\nAr mammennoù pennañ diwar-benn Asgard a zeu eus an Edda e komz-plaen, skrivet en XIIIvet kantved gant Snorri Sturluson, en Island, hag an Edda e gwerzennoù, skrivet en XIIIvet kantved diwar mammennoù koshoc'h.\nAn Edda e gwerzennoù[kemmañ | kemmañ ar vammenn]\nVöluspá, kentañ barzhoneg an oberenn, a veneg perzhioù hag annezidi Asgard taolennet gant Snorri, evel Yggdrasil hag Iðavöllr.\nAn Edda e komz-plaen[kemmañ | kemmañ ar vammenn]\nKavout a reer eno daou sell dishenvel war Asgard.\nRaklavar[kemmañ | kemmañ ar vammenn]\nEr Raklavar e kinnig Snorri ur jubennadur levezonet gant ar gristeniezh ha damkanioù Evhemeros eus mitologiezh hag eus mojennoù e hendadoù. Asgard, hervezañ, eo kêr an Æsir (Ás en unander) en As-ia. Sevel a ra e-giz-se ul liamm etimologiezh poblek etre an tri "As-", da lâret eo an Æsir a oa "tud eus Azia", ket doueed, a veajas eus Azia d'an norzh hag a zimezas lod anezhe gant tud eus ar pobloù a oa o chom er vro endev. Jubennadur Snorri en XIIIvet a ziougan hini an XXvet gant an Indezeuropeaned oc'h erruout eus ar reter e Skandinavia.\nSnorri a skriv pelloc'h ez eo Asgard ur vro strujusoc'h evit forzh pehini, benniget ivez gant ar stank m'eo an aour hag ar mein-prizius ennañ. An Æsir zo ivez an dud kreñvañ, bravañ hag ar re ar muiañ donezonet zo er bed.\nKinnig a ra Snorri lec'hiañ Asgard e Troia, kreiz an Douar. E-kichen e vije bet 12 rouantelezh ha 12 penn. Unan anezhe, Munon, a euredas merc'h Priam, Troan, hag e vab a oa lakaet Trór, distaget Thor en hennorseg, a oa maget e Trakia diwezhatoc'h.\nErgerzhout a reas an douaroù hag e vab, Odin, en dije kaset e bobl e broioù an norzh, ma timezjont gant maouezed eus ar vro ha m'o doe bugale niverus. Evel se e oa poblet buan holl vroioù an norzh gant Aesir. Unan eus mibien Odin a vije bet Yngvi, saver an Ynglingared, unan eus kentañ tiegezhioù rouanez Sveden.\nGylfaginning[kemmañ | kemmañ ar vammenn]\nTaolenn eus krouidigezh ar bed gant Odin, Vili ha Ve.\nSkeudenn savet gant Lorenz Frølich\nE Gylfaginning e ro Snorri ar stumm eus ar vitologiezh en deus kavet en e vammennoù. D'ar c'houlz-se e veze gounezet tud d'ar feiz katolik en Island c'hoazh. Ne c'halle ket avat kinnig ar vitologiezh-se evel hini ur relijion vev ha kenkoulz hag ar gristeniezh. Ijin a ra istor Gylfi, roue Sveden a-raok an Æsir, a veaj betek Asgard hag a gav eno ur palez bras (ar Valhalla).\nKejañ a ra eno gant tri den, hag e sav goulennoù gante diwar-benn Asgard hag an Æsir. Da c'houde e tiskuliont dezhañ ar vitologiezh kozh met en diwezh e tianad ar palez hag an dud en un tarzh kurun ha Gylfi en em gav e-unan-penn er gompezenn, touellet (kevrenn 59).\nEn danevell e oa renet Asgard gant an doue koshañ, dezhañ 12 anv. Ren a rae pep tra ha krouet en doa an Douar hag an neñv (kevrenn 3). Kregiñ a ra an danevell gant ur vojenn gemplezh diwar-benn krouidigezh ar bed. Ar vuoc'h kosmek a zieubas Buri diouzh ar skorn dre forzh e lipat. mibien-vihan Buri, a oa Odin, Vili ha Ve, a savas an hollved ha Midgard en e greiz d'ar c'hentañ kouplad tud, Ask hag Embla, da vevañ ennañ.\nMibien Bor (mab Buri) a savas Asgard da c'houde (Snorri a lavar en-dro er gevrenn 9 ez eo Troia) da vezañ kenkiz an Æsir, a oa doueed. Odin zo diskouezet evel an tad hollc'halloudek. Emañ Asgard war an Douar hervez an danevell. ur ganevedenn, Bifrost, er liamm ouzh an neñv (kevrenn 13). En Asgard ez eus un templ evit an 12 doue ivez, Gladsheim, hag unan all evit an 12 doueez, Vingolf. Kreiz Asgard eo kompezenn Idavoll (Kevrenn 14). Tolpiñ a ra an doueed eno bemdez e-kichen eienenn Urd, dindan ar wezenn, Yggdrasil, evit komz eus tonkad an dud hag an doueed.\nGoude e teskriv Snorri an doueed. Anv a ra ivez eus ar Valkiriezed, gwerc'hezed ar brezel a vez kaset gant Odin da reiñ ar marv pe ar viktor d'e vrezelourien. Reiñ a ra anv 13 Valkirienn er gevrenn 37 hag e ro mammenn an titouroù-se : barzhoneg an Edda e gwerzennoù zo anvet Grímnismál. Palez Odin eo ar Valhalla ha lakaat a ra kas eno ar soudarded kalonek diskaret en emgannoù, an Einherjar (kevrenn 20). Disklêriañ a ra Snorri : "Un engroez bras zo eno, hag kalz muioc'h a vo ..." (kevrenn 39). Pleustriñ a reont bemdez evit an emgann a zle c'hoarvezout da vare fin ar bed ha banveziñ a reont gant ar Valkiried.\nE diwezh ar rannbennad e tanevell Snorri istor Ragnarök, serr-noz an doueed. Tennañ a ra kalz d'an Apokalips kristen, en deus bet ul levezon greñv war ar skrivagner evel-just. Kregiñ a ray gant tri goañvezhiad erc'h hep hañv etreze. Heuliet e vint gant brezelioù, krenoù-douar, ha barroù-reverzhi. Digeriñ a ray bolz an neñv ha mibien Muspell a dremeno drezañ war varc'h da zistrujañ pep tra. Klask a raint antren en Asgard met terriñ a raio Bifrost (kevrenn 55). Heimdall a c'hwezo en e gorn-boud, Gjöll, ha mont a ray an Æsir hag an Einherjared d'an emgann. Mervel a raio neuze ar pep brasañ eus an doueed ha distrujet e vo Asgard. Skrivañ a ra Snorri : "Du e teuio an heol da vezañ, gouelediñ a raio an Douar er mor, ha dianadiñ a raio ar stered skedus diouzh an oabl ;...." (kevrenn 56).\nGoude-se e savo an Douar diouzh ar mor adarre, bravoc'h evit kent, hag e lec'h ma oa Asgard kent en em vodo an nemorant eus an Æsir da gomz ha da c'hoari echedoù a-hed an deiz gant pezhioù echedoù aour an Æsir kozh, kavet gante e-mesk ar geot (kevrenn 58).\nHervez an American Heritage Dictionary of the English Language, Asgard a zeufe eus an hennorseg āss, doue + gardhr, kloz ; eus ar wrizienn Indezeuropek ansu- spered, droukspered (sellet ouzh ar ger kar ahura) + gher- grasp, kloz (sellet ouzh ar gerioù kar garzh, "garden" ha "yard").\n↑ Gylfaginning 9\n↑ Snorri Sturluson, François-Xavier Dillmann, op. cit. p. 155\n↑ Gylfaginning 14\n↑ Voluspa 7-8\n↑ Gylfaginning 53\n↑ "Asgard", American Heritage Dictionary of the English Language, 2000, Houghton Mifflin Company ; sellet ivez ouzh ansu- ha gher-1 en "Appendix I: Indo-European Roots" en hevelep oberenn.\nAdtapet diwar « https://br.wikipedia.org/w/index.php?title=Asgard&oldid=1977053 »\nKemmoù diwezhañ degaset d'ar bajenn-mañ d'an 6 Meu 2022, da 10:59.


Strollad Komunour e Sveden - Wikipedia\nStrollad Komunour e Sveden\nAr Strollad Komunour e Sveden (e svedeg: Kommunistiska Partiet i Sverige) a oa anv ur strollad komunour marksour-leninour krouet e Sveden 1982 hag en em divodañ a reas e 1993. Gösta Torstensson a oa e penn ar Strollad.\nSevel a rae a-du gant linenn bolitikel Strollad Labour Albania.\nE 1978 ec'h eas kuit un toullad izili eus Strollad Komunour Sveden abalamour ma savent a-du gant linenn politikel Enver Hoxha, krouet gante da heul "Kevredigezh Komunour Norrköping" (Norrköpings Kommunistiska Förening), kendeuzet bloaz war-lerc'h e 1979 gant "Bodad Unvaniezh Komunour Strockholm" (Stockholms Kommunistiska Enhetsgrupp) ha diwar ar c'henemglev-se e oa bet ganet "Kevre Komunour Sveden - Marksour-Leninour" (Sveriges Kommunistiska Förbund - marxist-leninisterna), diazet gantañ da c'houde "Aozadur evit Krouiñ Strollad Komunour Sveden" (Organisationen för skapandet av Kommunistiska Partiet i Sverige) e miz Here 1981 ha diwar an aozadur-se e oa bet ganet ar Strollad Komunour e Sveden.\nSavet e oa bet ivez ur gevrenn evit yaouankizoù ar Strollad anvet Ungkommunisterna i Sverige ("Yaouankizoù Komunour Sveden").\nTamm-ha-tamm e krogas ar Strollad da vont plloc'h-pellañ diouzh linenn bolitek Albania, dres evel Luskad Oberezh Poblel - M-L (Movimiento Acción Popular - Marxista-Leninista) en Nicaragua.\nHag e 1989 e savas un disrann meur e diabarzh ar Strollad ha mont a reas kuit un toullad mat a izili, krouet gante da heul ur gelaouenn anvet Vänstertidningen ("kelaouenn an tu-Kleiz"), sañset talvezout da forom marksour, sokialour hag ekologour ledan distag diouzh an holl strolladoù politkel, met mont a reas da get buan-tre.\nEmbannet e vez gant ar Strollad ar gelaouenn Kommunisten "Komunourion") adalek 1979 embannet gant ti-embann ar strollad Kommunistiska Arbetarförlaget ("Ti-embann ar Labourerion Gomunour"), ha da heul an disrannoù diabarzh hag ar c'hendeuzadennoù e oa bet kendeuzet ar gelaouenn gant Kommunistiska Arbetartidningen embannet gant Sveriges Kommunistiska Parti (Marxist-Leninisterna) ha diwar an emglev-se e oa bet krouet ur gelaouenn nevez, ganti da anv Nya Arbetartidningen.\nLec'hienn Nya Arbetartidningen\nAdtapet diwar « https://br.wikipedia.org/w/index.php?title=Strollad_Komunour_e_Sveden&oldid=1475827 »\nStrolladoù komunour Sveden\nKemmoù diwezhañ degaset d'ar bajenn-mañ d'an 4 Ebr 2013, da 20:29.


Pajenn:Juluen - Evel ma pardonomp.djvu/7 - Wikimammenn\nPajenn:Juluen - Evel ma pardonomp.djvu/7\npetra a c’hoarvez ganimp breman, goude beza labouret ha poaniet kement, e pad hon buhez !… E talveze a boan sur !\nAzeza ’ra war ar bank-tosel.\nMARIVONIG, gant teneredigez, hag evel en eur ouela.\nO, mamm goz !\nMON, en eur lakat d’ezi he dorn war he diouskoaz\nNa ouel ket, ma flac’h bihan… Skuilha daerou ! Ze ’zo mat evid ar vugale vihan-vihan, hag evid ar c’hoz gwrac’hed koz eveldoun-me.Sell ouz ma diouchod krok da ’n em dastum… Krizet ha gwennet ar c’hroc’hen anezo evel c’houezïgell yalc’h-vutun da dad koz… Met da re-te, henvel beo ouz diouchod eun aelig- Doue, e vefe eun druez gwelout an daerou o pizenna warnezo takenn-ha- takenn… Ha neuze petra ’servij d’it !… Ma zammig kalon a zo 'n em staget ouz ar mogeriou-man, evel an iliou ouz penn an ti, aze ; ha pa c hoantaer hen diframma, e teu raktal da wenvi ha da vervel… Met, te, a zo c hoaz o tont er bed, hag hent ar vuhez a zo digor frank dirazout, evit gallout mont da glask da dammig chans elec'h ma plijo d’it. Nemet an eur a walleur a ’n em gavfe ganit, ec’h eus hiroc’h hent da gerzout eget mac’h eus graet betek breman. Bez fizianz eta, ma flac'hig, na ouel ket, eun deiz, e vi evurus, mar bez bolantez Doue, pa lavaran d’it.\nC’houi a lavar, mamm goz !… Ha koulskoude, Janned ar C’hastel-Meur, hon itron, ma dije bet ar vadelez da c’hortoz, eur pennadig c’hoaz, ganimp… A-benn an Nedeleg kenta em bo echu da zeski gwriât, hag e c’hounezin neuze ma boued, ha ma dek kwenneg, bemdez ; ha Yann ac’h ay da vous, gant ar c’habiten Kabon, pa vo tremenet ar goanv.\nYANN, en eur dostât\nHag e c’hounezin eun dornad mat a arc’hant, mamm goz !\nPaourkaez bihan !… Mervel a rin gant ar glac’har, ma renkez kuitât… (en eur heja he fenn) ne oar den, war an tamm douar-man, petra a dle arruout gantan. Hag eus ar re a ya da redek ar moriou, na ped ne distrôont kammed d’ar gêr !\nLakât a ri eur c’hantol-goulou-koar dirak skeudenn Sant Erwan, da baeron, ne kuita, Marivonig ? Hag e weli hag hen ne zistroin ket d’ar gêr… O, a-dra-sur, eun tamm goueladenn a ri pa’z in arôk ; met pa zistroo ar goelettinier eus an Island, e teuy, kuita, d’am gortoz du-hont, war an uhel e-kichen Itron Varia Kelou-mat e Pennpoull.\nAdtapet diwar « https://br.wikisource.org/w/index.php?title=Pajenn:Juluen_-_Evel_ma_pardonomp.djvu/7&oldid=158114 »\nKemmoù diwezhañ degaset d'ar bajenn-mañ d'an 8 Ebr 2020, da 15:36.


Pajenn:Herri - Skrituriou sakr - Exod, 1861.djvu/242 - Wikimammenn\nPajenn:Herri - Skrituriou sakr - Exod, 1861.djvu/242\nha seiz belek all a zono ho zrompillou, hag ar bobl munud a zeui varlerc’h. Enn doare-ze e reot tro kear bemdez epad seiz devez. Den na lavaro grik, ne vezo klevet nemet ann trompillou. D’ar seizved devez, pa reot tro kear evit ar veach divezha, d’ar mare ma souno ann trompillou hirroc’h ha skiltrusoc’h, holl vugale Israël a daolo eur griaden vraz, ha mogheriou Jeriko a gouezo e rez d’ann douar. Peb-unan a lammo e kear dre ann toul a vezo diraz-han, ha tud kear a vezo lazet holl.\nJosue a ziskleriaz urzou Doue d’ar bobl, hag a lavaraz d’ezhan er memes amzer : Ho pet sonj mad eo ar ghear-ze millighet ; den ebed eta na dle kemer netra, nag he viret enn tu d’ezhan ; rak ann dra-ze a denfe goalleuriou braz var-n-omp holl.\nPeptra eta o veza bet reizet evelse, en em lekejont da ober tro kear ; ha d’ar seizved devez, d’ar mare merket, mogheriou Jeriko a gouezaz gant eunn trouz spontuz ; kear a oe kemeret, devet, freuzet, hag ann holl dud lazet, nemet Rahab hag he c’herent, pere a vevaz euz a neuze etouez ar bobl a Israël.\nEunn devez bennag goude kement-ma, Josue a gasaz tri mil den da c’hrounna ar ghearik vihan hanvet Haï. He zoudarded a oe trec’het, hag a zeuaz gant dizenor vat ho c’hiz. Josue souezet ha spountet, en em strink he fas d’ann douar dirag ann arc’h, da bedi ha da hirvoudi beteg ann noz. Ha Doue a lavaraz d’ezhan : Israël en deuz great eur pec’hed : kemeret ho deuz e Jeriko euz ann traou millighet. Dastumet ar bobl, tennit d’ar sort, hag e kavfot ar feller. Lekeat e vezo d’ar maro, hen hag he vugale, ha devet e vezo neuze gant kement a berc’henn out-han.\nAdtapet diwar « https://br.wikisource.org/w/index.php?title=Pajenn:Herri_-_Skrituriou_sakr_-_Exod,_1861.djvu/242&oldid=115234 »\nKemmoù diwezhañ degaset d'ar bajenn-mañ d'an 24 Ebr 2018, da 08:43.


Syria (proviñs roman) - Wikipedia\nSyria (proviñs roman)\nSyria en Impalaeriezh roman.\nUn tamm mozaik roman kavet en Antioc'heia.\nSyria a oa unan eus proviñsoù an Impalaeriezh roman. En em astenn a rae mui-pe-vui el lec'h m'emañ stadoù modern Siria ha Liban bremañ. Aloubet e oa bet gant ar Romaned, renet gant Pompeius, e 64 kent JK. Goude e voe tro Palestina.  Chom a reas dindan beli Roma ha goude-se hini Bizantion e-pad meur a gantved. E 637 e voe aloubet gant ar Vuzulmaned deuet eus ar c'hreisteiz.\nJulia Domna, pried an impalaer roman Septimius Severus.\nAdtapet diwar « https://br.wikipedia.org/w/index.php?title=Syria_(proviñs_roman)&oldid=1950078 »


(Adkaset eus Arvern Ron-Alpoù)\n7 948 287 ann. (2017)\n45° 44′ 25″ Norzh\n4° 49′ 10″ Reter / 45.7402, 4.8195\nAin, Allier, Cantal, Droma, Liger, Liger-Uhel, Isèra, Puèi-Domat, Ron, Metropol Lyon, Savoia, Savoia-Uhel, Ardecha\nAuvergne-Rhône-Alpes (Arvern-Ron-Alpoù e brezhoneg) zo unan eus rannvroioù melestradurel Bro-C'hall, e gevred ar vro.\nKemeret he deus lec'h div rannvro all a oa diagent — Auvergne ha Rhône-Alpes — d'ar 1añ a viz Genver 2016, da-heul ar c'hempenn a zo bet graet d'ar rannvroioù gant ar gouarnamant gall e 2015. "Auvergne-Rhône-Alpes" zo un anv da c'hortoz evit ar rannvro nevez, savet diwar strollañ anvioù ar rannvroioù a oa diagent, en urzh al lizherenneg. Un anv a vo dibabet da vat gant ar c'huzul-rannvro nevez, a-benn ar 1añ a viz Gouere 2016, hag a ranko bezañ degemeret gant ar C'huzul Stad a-raok ar 1añ a viz Here 2016.\nLyon eo kêr-benn velestradurel ar rannvro.\nAdtapet diwar « https://br.wikipedia.org/w/index.php?title=Auvergne-Rhône-Alpes&oldid=1862574 »\nKemmoù diwezhañ degaset d'ar bajenn-mañ d'an 5 Gen 2020, da 22:11.


Buhez ar Sent/1894/Thereza - Wikimammenn\nBuhez ar Sent/1894/Thereza\nThereza a ioa ganet e kear Avila e Spagn a dud a lignez huel hag a zoujans Doue. He brasa plijadur enn he bugaleach oa lenn buez ar Zent asambles gant he breur iaouanka. O velet pe seurt poaniou o deuz gouzanvet ar verzerien guech all, he breur hag hi a zavaz c’hoant gantho da veza merzeriet ive evit ar feiz, hag eunn devez setu hi ha tec’het euz ar gear dre guz evit mont d’ann Afrik ho daou, enn esper beza lakeat d’ar maro gant ann Turked. Mes eunn eontr d’ezho ho diarbennaz hag ho digasaz enn dro da di ho zud.\nThereza ne oa c’hoaz nemed seiz pe eiz vloaz d’ann ampoent. Mes gant ann amzer e teuaz da laoskaat e servich Doue. O veza kollet he mamm d’ann oad a zaouzek vloaz, ec’h en em lakeaz da lenn levriou euz ar seurt ne vez hano ennho nemed a amourouzded, ha goudeze e reaz he c’hamaladez euz eur garez d’ezhi hag a ioa eur penn skanv. Evelse e oue touellet a nebeut a nebeut da garet ar bed, ann dillad kaer hag ar c’houmpagnuneziou. Evelato ne zonje e netra fall evit kement-se ha ne gouezaz morse e pec’hejou braz ; mes var ann hent da goueza edo, ha setu perak Doue a ziskouezaz d’ezhi divezatoc’h ar plas a ioa ouz he gortoz enn ifern m’e devije kendalc’het da ren ar vuez-se.\nGoulskoude he zad a remerkaz ar jenchamant a ioa ennhi, ha raktal e lakeaz anezhi enn eur gouent leanezed euz a Urs sant Aogustin. Eno Thereza a zigoraz he daoulagad var stad he ene, hag heb dale e teuaz adarre da veza ken devot ha biskoaz. Neuze e reaz he zonj da vont he-unan da leanez, mes enn eunn Urs all, enn Urs Karmes.\nUgent vloaz oa paoue resevet enn Urs-ma, hag epad ann trivac’h vloaz kenta Doue he lezaz enn eur zec’hor vraz, evit rei tro d’ezhi da baea ar boan dleet da faotou he iaouankiz, petra bennag n’oant ket faotou grevuz. Mes, o veza ma oue bepred aketuz da bedi ha da gastiza he c’horf dre ar binijenn, Doue a rekoumpansaz erfin he fidelite enn eur garga anezhi a c’hrasou dispar.\nHiviziken, p’en em lakea da vedita, e veze dalc’h-mad douget a spered betek ann env, ha neuze e kleve gant Jezuz komzou dudiuz evel ar re-ma : « — Divar hirio c’houi a vezo va fried, ha den ne c’hello lakaat disparti entrezomp. — O veza ma’z oc’h va fried, ar pez a zo d’inn-me a zo d’ehoc’h ive. — Divar vrema e tleit, evel eur guir bried, klask va gloar e peb tra. »\nThereza dioc’h he c’hostez a garie kement he Zalver stag ouz ar groaz ma’z oa kustumm da lavaret : « — O va Jezuz, guell eo ganen mervel eget beva heb kaout poan. » Eunn droiad e velaz enn he c’houent eur paotrik bihan hag a ioa koant evel ann deiz, ha setu hi ha goulenn ouz ar paotrik-se piou oa. Mes ar paotrik a respontaz : « — Livirit d’inn da genta piou oc’h hoc’h-unan. » « — Me, eme ar Zantez, eo Thereza Jezuz. » « — Mad, eme ar paotrik d’he dro, me eo Jezuz Thereza. » Setu aze pebez karantez a ioa etre ar Zantez hag he fried euz ann env.\nThereza a ioa galvet gant Doue da zigas Urs Karmes d’he stad koz, da lavaret eo, da lakaat al leanezed da viret ar reolenn a vuez a heuliet da genta enn Urs-se, hag a ioa kalz strisoc’h eged ann hini a heuliet d’ann ampoent. Mil boan e devoue o tont a benn euz ann dra-ze ; great e oue goab anezhi, grozmolet e oue enn he enep, ha ne oue espernet netra evit miret outhi da ober ar pez e doa lakeat enn he spered.\nMes ne fallgalounaz ket evit kement-se, hag o veza kavet peder leanez hag a gounzante miret eveldhi ar reolenn genta euz ann Urs, ez eaz gantho da eur gouent nevez e devoa hanvet kouent Sant-Joseph. Ne ouent ket pell eno na falvezaz da eur maread re all kemeret skouer dioutho, ha niver ar re all-ma a greskaz kement gant ann amzer ma renkaz ar Zantez sevel evitho eur gouent ha tregont heb kounta hini Sant-Joseph.\nThereza a reaz evit ar venac’h euz a Urs Karmes ar pez e devoa great dija evit al leanezed, da lavaret eo, e lakeaz ar venac’h-se da viret ive ar reolenn genta euz ho Urs evel al leanezed. Mes koueza a eure klanv e kouent Alb, ha goude beza resevet he zakramanchou diveza gant eunn devosion vraz, he ene pur a nijaz d’ar baradoz dindan furm eur goulmik venn, d’ar 14 a viz here euz ar bloaz 1582. Ar Zantez a ioa neuze o ren he eiz vloaz ha tri-ugent.\nAdtapet diwar « https://br.wikisource.org/w/index.php?title=Buhez_ar_Sent/1894/Thereza&oldid=30747 »


Kaozeadenn Implijer:Gwenn - Wikipedia\nAnv implijer: Kaozeadenn\nSalud, Gwenn, Un degemer c'hwek a roomp dit war ar Wikipedia e brezhoneg\nDemat, Gwenn. Trugarez da gemer perzh er raktres. Spi hon eus e vi plijet o labourat ganeomp hag e vi en da vleud amañ.\nUn holloueziadur savet a-stroll eo Wikipedia e brezhoneg. Frank a wirioù eo an danvez a gaver ennañ. Savet eo bet d'an 22 a viz Mezheven 2004; abaoe ez eus bet diazezet gant ar gumuniezh meur a bennaenn evit kenlabourat. Ma'z out nevez war ar wiki, kemer un tamm amzer evit lenn diwar-benn an temoù da-heul, a-raok kregiñ da gemer perzh da vat e Wikipedia. Gra gant patromoù Babel evit lakaat war wel ar yezhoù komzet ganit.\nOber e gammedoù kentañ\nEvit ma c'hallfes ober taolioù-esae\nGoulenn bezañ skoazellet gant unan bennak evit kregiñ ganti\nDesk penaos degas kemmoù en ur bajennn\nTitouroù evit cheñch traoù war pajennoù ar wiki\nFazioù boutinañ a ranker diwall outo\nDiverrañ eus ar fazioù boutinañ stadet war ar wiki\nGoulennoù a vez graet gant an holl\nReolennoù aprouet gant ar gumuniezh\nMa c'hallez goulenn tra pe dra ouzh ar wikipedourien all\nPemp pennaenn Wikipedia\nReolennoù diazez mat da c'houzout\nDornlevr hollek Wikipedia\nHomañ eo da bajenn gaozeal, ma c'hallez resev kemennoù a-berzh Wikipedourien all. Mar fell dit leuskel ur gemennadenn d'ur wikepedour all eo ret dit skrivañ war e bajenn gaozeal dezhañ; a-hend-all, ne ouio ket. E traoñ da gemennadenn e tleez sinañ gant peder ~~~~ pe pouezañ war ar bouton-mañ : . Dalc'h soñj ne vez ket sinet ar pennadoù.\nSpi hon eus az po plijadur war Wikipedia e brezhoneg.\n--Fulup 20 Du 2005 da 18:25 (UTC)\n1 sant an deiz\n2 Dilennit ho merourien\n3 Doare envel Departmantoù Frañs (votadeg)\n4 Kendiviz reolata war ar rummadiñ\n6 Vot digor war adenvel an ti-chopin\nsant an deizAozañ\nSalut dit, trugarez evit kemer perzh er wikipedia brezhoneg. Gwelloc'h e vefe lak sant an deiz e traoñ ar pennadoù (goude Lidoù)\n--Paotr 17 Du 2005 da 17:23 (UTC)\nDilennit ho merourienAozañ\nDigor eo ar votadeg evit dilenn ho merourien, votit AMAÑ\nDoare envel Departmantoù Frañs (votadeg)Aozañ\nSavet 'zo bet un tabut war ar poent-mañ (displeget dre an hir war ar bajenn-mañ). Kaset e vo da benn ur votadeg e-pad ur sizhunvezh d'an nebeutañ evit klask kaout un diskoulm diazezet war un emglev ledan.\nPedet oc'h neuze da vont da lakaat ur sell war an displegadurioù ha da reiñ ho soñj dre votiñ.\nMat e vefe d'an holl implijerion/ezed kemer perzh, rak seul ledaoc'h e vo an emglev ytizhet a-benn ar fin seul aezetoc'h e vo lakaat an traoù da vont war-raok en un doare aezet.\nLennit ha votit amañ: Politikerezh Envel Departamantoù Frañs (tabut)\n--Neal 5 Du 2006 da 08:57 (UTC) (Merour)\nKendiviz reolata war ar rummadiñAozañ\nDemat, ur c'hendiviz reolata war ar rummadiñ a zo bet digoret amañ. Ar pal a zo kendoniañ an doare da henvel rummadoù. Trugarez deoc'h da reiñ ho ali er bajenn kaozeadenn, a-raok na vije digoret ar vot. A galon, Benoni 15 C'hwe 2007 da 19:51 (UTC)\nDemat. Ur vot a zo digor amañ : Wikipedia:Kendivizoù reolata/Rummadoù el liester. Trugarez, Benoni 27 C'hwe 2007 da 22:33 (UTC)\nVot digor war adenvel an ti-chopinAozañ\nUr vot a zo bet digoret amañ evit adenvel an ti-chopin. Trugarez da reiñ ho ali. Benoni 29 Meu 2007 da 18:33 (UTC)\nAdtapet diwar « https://br.wikipedia.org/w/index.php?title=Kaozeadenn_Implijer:Gwenn&oldid=142128 »\nDernière modification le 29 Meu 2007, à 18:33\nKemmoù diwezhañ degaset d'ar bajenn-mañ d'an 29 Meu 2007, da 18:33.


SKOL-HAÑV 2020 - KEAV\nKastellin 05-11 ha 12-18 a viz Gouere 2020\nNullet eo kamp-hañv miz Gouere 2020 abalamour d'an degouezhioù a-vremañ.\nUr staj all, disheñvel, e fin miz Eost 2020 ? Marteze...Resisadurioù dizale.\nAn dud ne gomprenont ket re vat pe n'int ket gouest da gaozeal aezet-tre eo o flas en unan eus ar c’hentelioù-se.\n- Lennegezh evit ar yaouankiz, residadurioù : amañ dizale ;\n- Distagadur Pouez-Mouezh, sizhun gentañ, resisadurioù : amañ ;\n- Kanañ 'barzh an dañs , resisadurioù : amañ ;\n- Bale ha kaozeal, residadurioù : amañ ;\n- Skrivañ filmoù, residadurioù : amañ ;\n- Istor ha lennegezh a-vremañ resisadurioù : amañ hag amañ c'hoazh ;\n- C'hoariva, resisadurioù : amañ ;\n- Treiñ, resisadurioù : amañ ;\n- Reiñ liv d'ar brezhoneg, resisadurioù : amañ dizale;\n- Kembraeg (live 1 ha 2) : resisadurioù : amañ dizale;\n- Brezhoneg er familhoù , resisadurioù : amañ dizale hag amañ c'hoazh (dizale) ;\n- Eus ar brezhoneg d'ar c'hrouiñ, resisadurioù : amañ dizale ;\n- Skolig al Louarn, resisadurioù : amañ dizale;\n- Distagadur Pouez-Mouezh, eil sizhun, resisadurioù : amañ dizale;\n4 . 1 . Ar vugale a zo etre 6 vloaz ha 13 vloaz\nDegemeret e vez ar vugale a zo etre 6 vloaz ha 13 vloaz en ur « ALSH » (Accueil Loisirs Sans Hébergement e galleg) reomp «kreizenn ar vugale» diouti. Digor eo an "ALSH" etre 9 e eur ha 5 eur evit an obererezhioù gant un diwallerezh adalek 8 eur 30 diouzh ar mintin betek 5 eur hanter d'enderv. Evit pred kreisteiz e chom ar vugale dindan giriegezh ar "greizenn" evit ma yafent war-raok gant ar brezhoneg ouzh taol hag evit reiñ an tu deomp da grouiñ ur spered a-stroll etre ar vugale, hag etre ar vonitourien hag ar vugale. Da goan e c'hall ar vugale bezañ gant o zud ha lakaat ar pezh o deus desket e pleustr. Dizale e c'hallor gouzout dre ar munud ar pezh a vo graet er rummad-mañ.\n>> Plaketenn ar greizenn-dudi : resisadurioù : amañ dizale ;\n>> Evit gouzout hiroc'h : amañ dizale\n>> Framm an devezh : amañ dizale\nPlaketenn 2020 : amañ\nSkoazell KEAV 2020 : amañ\nFolenn enskrivañ 2020 : amañ


Marlène Schiappa : rouanez an emvrudañ war Wikipedia ?\nPa’z aer war pajenn Wikipedia Marlène Schiappa, setu ar pezh a weler :\nHervez Arrêt sur Images hag an Huffington Post ez eus ur skipailh tro-dro d’ar vinistrerezh gouestlet da welaat he skeudenn hag he brud war internet. Mod-se e klask Marlène Schiappa en em lipat ouzh ar C’hallaoued.\nHa puilh an divizoù war bajenn wiki-diviz diwar-benn ar pennadoù bet kemmet hag adskrivet gant gweladennourien zo evel « Noaaah22 » hag a anzav labourat evit kabined ar vinistrerez\nUr gwir « Schiappasphère » an hini eo a labourfe evit adreiñ lufr d’ar vinistrez war ar rouededoù sokial. Hag evel just pa vez paket tud ar skipailh-se o falsañ traoù war internet e klaskont c’hoari diouzhtu gant digarez ar stourm a-enep ar « gouennelerezh » hag ar « revelouriezh ». Klask a reont atav difenn o fatronez taget diwar abegoù vil « gouennelour » pe « revelour » evel just. Bah ya, ‘keit hag ober !\nTags : marlène schiappa, wikipedia


La Question du latin - Wikipedia\nLa Question du latin zo un danevell c'hallek gant ar skrivagner gall Guy de Maupassant embannet e 1886.\nLa Question du latin a oa bet embannet er pemdezieg Le Gaulois d'an 2 a viz Gwengolo 1886. Adembannet e oa bet e 1900, goude marv ar skrivagner, en dastumad dalif Le Colporteur, e ti an embanner Paul Ollendorff.\nAr paotr Piquedent zo eveshaer er skol Robineau.\n1885 - La Question du latin, e Le Gaulois\n1900 - La Question du latin, e Le Colporteur, dastumad dalif e ti an embanner Ollendorff.\n1969 - La Question du latin, e Toine, embannet gant Le Livre de Poche.\n1979 - La Question du latin, e Maupassant, Contes et Nouvelles, tome II, notennoù gant Louis Forestier, embannadurioù Gallimard, Bibliothèque de la Pléiade.\nAdtapet diwar « https://br.wikipedia.org/w/index.php?title=La_Question_du_latin&oldid=1820033 »


Pajenn:Marigo - Buez ar Saent.djvu/43 - Wikimammenn\nPajenn:Marigo - Buez ar Saent.djvu/43\nDoue, roit din ar c’hraç da veza fidel deoc’h, ha n’am abandounit quet en danger : gouzout a rit ne d’ê quet evit quitaat ho servich e tistroàn var-zu va c’herent : o abandounet emeus dre garantez evidoc’h : mar tostaàn out-o, ne d’eo nemet evit trec’hi, bete dindan o daoulagat, ar garantez hac an deneridiguez a santàn c’hoas evit-o.\nO veza arruet, var an diveat, e tremenas an nos var dreuzou an or borz. Unan eus ar servicherien, o veza e gavet eno dious ar mintin, a guemeras truez ountâ, hac a c’houlennas perac n’en devoa quet scoet var an or. Ar Sant er pedas da c’houlen conge evintâ digant an Autrou, da sevel ul logig er porz. E dad pehini a oa un den charitabl meurbet, a gonsantas. Eno e tremenas tri bloaz, evel ur paour estranjour, ha rebutet, dispriget, goapeet alies gant mevellien an ty. E occupation hac e oll gonsolation oa en em antreteni gant Doue dre an Oræsoun. O veza couezet clàn, hac o c’houzout e tostee e heur, e c’houlennas parlant ous an Ilron, da behini e lavaras : Itron, pedet am eus Doue d’ho recompansi, c’hui hac an Autrou, eus ar garantez hoc’h eus bet evidon : goulen a ràn digueneoc’h c’hoas ar c’hraç da veza, enterret er plaç-mâ e pehini em eus tremenet an tri bloaz divezâ eus va buez ; neuse, o quemeret lêvr au Aviel, pehini a voa e oll vad, er presantas dezi, oc’h e fidi d’e receo. An itron, o sellet pis ous al lêvr, a lavaras : allas ! al lêvr-mâ a so hènvel ous an hini a roïs, bremâ nao bloaz, d’am mab paour, da behini e vouelàn c’hoas bemdez. O veza disqueset al lêvr d’an Autrou, e aznavezas rac eon e voa ar memes lêvr o devoa roet d’o mab. An Autrou, o santout e galon tomet, a lavaras dezâ : paour quez, chetu c’hui prest da apparissa dirac Doue, anzavet ar virionez : abaoue p’eur hoc’heus-hu al lêvr-mâ ? Digant piou hoc’heus-èn bet ? Piou oc’hu ? Ha pe hano hoc’heus-hu ? Neuse ar Sant, o tenna un huanad hir, a lavaras dezo gant ur vouez sempl ar c’homsou diveza-mâ : hennes eo lêvr an Aviel ho poa roet din, hac eus a behini emeus æzaet heulia al Lesen ;\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/43&oldid=134554 »


Arc'haeopteriks, diouzh e anv skiantel Archaeopteryx, zo ur genad dinosaored eus kladenn an theropoda. Dont a ra an anv-mañ eus an henc'hresianeg ἀρχαῖος (archaīos) a dalvez "kozh", ha πτέρυξ (pteryx), a dalvez "pluñv" pe "askell". Abaoe an XIXvet kantved e oa bet degemeret gant ar baleontologourien, ha displeget en oberennoù dave e oa an evn koshañ anavet. Studiadennoù nevez savet avat o deus diskouezet e oa kentoc'h un dinosaor na oa ket un evn liammet a-dost ouzh orin an evned,\nEdo Arc'haeopteriks o vevañ e diwezh ar Juraseg, war-dro 150 milion vloaz zo, er pezh zo bremañ Bro-Alamagn d'ur mare ma oa un enezeg eus Europa, en ur mor trovanel tomm ha bas, kalz tostoc'h d'ar c'heheder evit bremañ. Heñvel e oa e stumm ouzh hini ur big. Gallout a rae al loened brasañ tizhout ment ur vran. Archaeopteryx a c'halle kreskiñ betek 0,5 metr hed. Daoust d'o ment vihan, d'o eskell ledan, ha d'o barregezh da nijal pe da blavañ, Archaeopteryx zo tostoc'h da zinosaoredigoù eus ar Mezozoeg evit d'an evned a vremañ. Boutin e oa ar perzhioù da-heul dezhe ha d'an Deinonychosauria (Dromaeosauridae ha Troodontidae) peurgetket : karvanoù gant dent lemm, tri biz gant skilfoù, ul lost askornek hir, eil bizied hiperastennadus ("skilfoù da lazhañ"), pluñv (ar pezh a laka da soñjal e oant homeotermek), ha kalz perzhioù eus o relegoù,.\nAr perzhioù deskrivet a-us a ra eus an Archaeopteryx ar genad ar muiañ gwirheñvel da vezañ ur garrekaenn tremen etre an dinosaored hag an evned, . Archaeopteryx a c'hoari ur roll a-bouez eta n'eo ket hepken evit studi orin an evned met ivez en hini an dinosaored. Krouet e voe ar spesad da-heul dizoloadenn ur bluñvenn e 1861. An hevelep bloavezh e voe dizoloet ar skouer glok kentañ eus Archaeopteryx. A-hed ar bloavezhioù ez eus bet dizoloet nav c'harrekaenn Archaeopteryx ouzhpenn. Daoust ma'z eus diforc'hioù etre ar c'harrekaennoù e sell ar pep brasañ eus an arbennigourien ouzh an holl garrekaennoù dizoloet evel loened eus ar memes spesad. Rendael zo diwar-benn ar fed-mañ c'hoazh avat.\nAr rendael a-zivout plas an Arkaeopteryks[kemmañ | kemmañ ar vammenn]\nAdtapet diwar « https://br.wikipedia.org/w/index.php?title=Arkaeopteryks&oldid=1940309 »\nKemmoù diwezhañ degaset d'ar bajenn-mañ d'an 13 C'hwe 2022, da 07:30.